ด่วน! 2 เรื่องที่นักลงทุนควรรู้ หลังอังกฤษโหวตออกจาก EU
ด่วน! 2 เรื่องที่นักลงทุนควรรู้ หลังอังกฤษโหวตออกจาก EU
24 มิ.ย. 2559

BBC มีคำอธิบายพร้อมทั้งคำถาม-คำตอบ ครอบคลุมเกือบครบทุกประเด็นเรื่อง Brexit น่าสนใจ โดยประเด็นหนึ่งที่หลายคนยังไม่ทราบ คือ แม้ผลโหวตจะออกมาว่า “ออก” ไม่ได้แปลว่าอังกฤษจะออกเลยในทันที แต่ยังต้องเจออีก 2 ด่าน คือ
1. การลงประชามติไม่มีผลทางกฎหมาย ยังต้องให้ สส. ไปลงมติกันในสภาอีก ซึ่งหากผลการลงประชามติออกมาใกล้เคียงมาก ก็ต้องไปสู้กันในสภาอีกรอบ
2. หากรัฐสภาลงมติยืนยันว่า “ออก” ก็ยังไม่ได้ออกทันที อังกฤษยังต้องปฏิบัติตามกฎหมายและกฎเกณฑ์ต่างๆ ของ EU ไปอีกอย่างน้อย 2 ปี (โดยไม่มีสิทธิในการออกความเห็นกรณีมีร่างกฎหมายใหม่) โดยในระหว่างนี้อังกฤษต้องเร่งเจรจาการค้ากับคู่ค้าทั้ง 27 ประเทศด้วย ซึ่งคาดว่าการเจรจาต้องใช้เวลาเกิน 2 ปี
นอกจากนี้ยังมีคำถามชวนยิ้มอีกว่า “ถ้าออกจาก EU แล้ว คนอังกฤษยังมีสิทธิเข้าประกวดร้องเพลง Eurovision Song Contest หรือไม่?”
คำตอบ คือ ยังประกวดได้!